Document ID: 32007D0774

PADOMES LĒMUMS
(2007. gada 30. oktobris)
par protokola parakstīšanu un pagaidu piemērošanu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai
(2007/774/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 310. pantu saistībā ar 300. panta 2. punkta pirmās daļas pirmo teikumu,
ņemot vērā 2005. gada Pievienošanās aktu un jo īpaši tā 6. panta 2. punktu,
ņemot vērā Komisijas priekšlikumu,
tā kā:
(1)
Padome 2006. gada 23. oktobrī pilnvaroja Komisiju Eiropas Kopienas un tās dalībvalstu vārdā sākt sarunas ar Ēģiptes Arābu Republiku par Eiropas un Vidusjūras reģiona valstu nolīguma, ar ko izveido asociāciju starp Eiropas Kopienām un to dalībvalstīm, no vienas puses, un Ēģipti, no otras puses (1), pielāgošanu, lai ņemtu vērā Bulgārijas Republikas un Rumānijas pievienošanos Eiropas Savienībai.
(2)
Komisija ir sekmīgi pabeigusi šīs sarunas.
(3)
Sarunās ar Ēģipti noslēgtā protokola 9. panta 2. punkts paredz protokola pagaidu piemērošanu pirms tā spēkā stāšanās.
(4)
Protokols Eiropas un Vidusjūras reģiona valstu nolīgumam būtu jāparaksta Eiropas Kopienas un tās dalībvalstu vārdā, ņemot vērā tā noslēgšanu nākotnē, un šis protokols būtu jāpiemēro pagaidu kārtībā,
IR NOLĒMUSI ŠĀDI.
1. pants
Ar šo Padomes priekšsēdētājs ir pilnvarots norīkot personu vai personas, kas tiesīgas Eiropas Kopienas un tās dalībvalstu vārdā parakstīt protokolu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Ēģiptes Arābu Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai (2).
2. pants
Šo protokolu pagaidu kārtībā piemēro no 2007. gada 1. janvāra ņemot vērā tā noslēgšanu nākotnē.
Luksemburgā, 2007. gada 30. oktobrī

Labels: 18
15
5